*grb_1*  
R E P U B L I K A H R V A T S K A  
OSNOVNA ŠKOLA IVANA GORANA KOVAČIĆA  
GORNJE BAZJE  
KLASA: 400-01/25-01/02  
URBROJ: 2189-18-01-25-2  
Gornje Bazje, 29. siječnja 2025. godine.

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. siječnja do 31. prosinca 2024. godine**

Naziv obveznika: Osnovna škola Ivana Gorana Kovačića Gornje Bazje

Pošta i mjesto: 33406 Gornje Bazje Adresa sjedišta: Gornje Bazje 131

RKP broj: 16205 OIB: 01764637621 Matični broj: 03104770

Oznaka razine: 31 Šifra djelatnosti: 8520 Razdjel: 000

Osnovna škola Ivana Gorana Kovačića Gornje Bazje posluje u skladu sa Zakonom o odgoju i obrazovanju u osnovnoj i srednjoj školi Nar. nov., broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 115/22) te Statutom Škole. Škola obavlja djelatnost osnovnoškolskog odgoja i obrazovanja te gospodarsku djelatnost iznajmljivanja školskog prostora te zakupa školskog zemljišta.

Osnovnoškolsko obrazovanje odvija se u jednoj smjeni (jutarnjoj) u zgradi matične škole Gornje Bazje te u područnim školama: Lukač, Dugo Selo, Turanovac i Terezino polje. Područna škola u Velikom Polju je zatvorena u 2022. godini zbog nedovoljno upisanog broja učenika u 1. razred te je preostalih 2 učenika prebačeno u matičnu školu.

Na dan 31. prosinca 2024. godine škola je imala 49 zaposlenika od čega 41 na puno radno vrijeme i 8 zaposlenika na nepuno radno vrijeme.

Financijski izvještaji Osnovne škole Ivana Gorana Kovačića Gornje Bazje sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2024. godine, nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (Narod­ne novine br. 03/15, 93/15, 135/15, 2/17, 28/17, 112/18, 126/19 i 144/21) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2025. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica Ministarstva financija (v.8.1.5). Osoba odgovorna za sastavljanje financijskih izvještaja jest voditeljica računovodstva Gordana Nežić, a odgovorna osoba je ravnatelj Saša Topić.

* **Bilješke uz Obrazac: PR-RAS Bilješke uz Obrazac: RAS funkcijski**
* **Bilješke uz Obrazac: BILANCA Bilješke uz Obrazac: OBVEZE**

U Gornjem Bazju, 29. siječnja 2025. godine

Osoba za kontaktiranje: Odgovorna osoba:

Gordana Nežić Saša Topić, prof.

**Bilješke uz Obrazac: PR-RAS**

**PRIHODI**

* **ŠIFRA 6** Prihodi poslovanja iznose **1.847.762,79 €**
* **ŠIFRA 636** Pomoći proračunskim korisnicima iz proračuna koji im nije nadležan iznose **1.752.701,27 €** a sastoje se od sljedećih stavki:
  + sredstva Ministarstva znanosti i obrazovanja za plaće i ostale materijalne rashode zaposlenika naknada poslodavca zbog nezapošljavanja osoba s invaliditetom te sredstva za besplatnu prehranu učenika
  + sredstva Ministarstva znanosti i obrazovanja za nabavu udžbenika i knjiga za lektiru za školsku knjižnicu
  + materijalna potpora od općine Lukač
* **ŠIFRA 6381** Pomoći temeljem prijenosa EU sredstava iznose **36.516,44 €** a sastoje se od sljedećih prihoda:
  + završna isplata preostalog iznosa po završetku provedbe Erasmus projekta u 1. godini akreditacije
  + sredstva za provedbu projekta Erasmus u 2. godini akreditacije (akreditacija dobivena za razdoblje 2023/2027)
  + sredstva za provedbu projekta „Školska shema mlijeka, voća i povrća“
* **ŠIFRA 6526** Prihodi od upravnih i administrativnih pristojbi, pristojbi po posebnim propisima i naknadama iznose

**1.991,22 €**

* + sufinanciranja od strane roditelja za provedbu školskih izleta te posjeta na kazališne predstave i kino priredbe
  + sredstva od sufinanciranja osiguranja učenika
  + sredstva od naknade štete (izgubljene knjige lektire, oštećenje tableta i sl.)
  + sufinanciranje od strane djelatnika za prehranu u školskoj kuhinji
* **ŠIFRA 6631**  Donacije od pravnih i fizičkih osoba izvan općeg proračuna iznose **1.110,00 €**
* donacije trgovačkih društava
* donacije od fizičkih osoba
* **ŠIFRA 6711**  Prihodi iz nadležnog proračuna za financiranje rashoda poslovanja iznose **55.403,37 €** 
  + decentralizirana sredstva Virovitičko-podravske županije za materijalne i financijske rashode škole (plin, električna energija, inspekcijski nalazi, zdravstveni pregledi djelatnika, pedagoška dokumentacija te gorivo), sufinanciranje natjecanja učenika i školskih manifestacija
  + decentralizirana sredstva Virovitičko-podravske županije za opseg programa škole.
* **Ostali prihodi 40,49 €**
* prihod od zakupa zemljišta

**RASHODI**

* **ŠIFRA 3** Ukupnirashodi poslovanja iznose  **1.792.739,93 €**
* **ŠIFRA 31** Rashodi za zaposlene iznose **1.494.176,53 €**
* odnose se na plaće, doprinose i ostale naknade za zaposlenike.
* 2024. godine usvojena je Uredba o nazivima radnih mjesta, uvjetima za raspored i koeficijentima za obračun plaće u javnim službama . Usvajanjem Uredbe došlo je do povećanja plaće u odgovarajućem postotku svim zaposlenicima te su slijedom toga značajno povećani rashodi za zaposlene u odnosu na prošlu godinu
* **ŠIFRA 32** Materijalni rashodi iznose **273.229,56 €**
  + Naknade troškova zaposlenima iznose 68.536,42 € – Naknade za prijevoz na posao i s posla, stručno usavršavanje zaposlenika te službena putovanja. Do značajnog povećanja rashoda na ovom kontu u odnosu na prošlu godinu došlo je zbog provedbe Erasmus projekta i aktivnosti vezano za projekt.
  + Rashodi za materijal i energiju iznose 100.224,90 € – Namirnice za školsku kuhinju, energija (struja, plin i gorivo), materijal i dijelovi za tekuće i investicijsko održavanje, sitni inventar, uredski materijal
  + Rashodi za usluge iznose 66.700,98 € – Komunalne usluge (opskrba vodom, odvoz smeća, naknada Hrvatske vode , usluge dezinsekcije i deratizacije), Usluge tekućeg i investicijskog održavanja, promidžba i informiranje (HRT), zdravstvene usluge (sistematski pregledi 2024. ,sanitarni pregledi), računalne usluge (održavanje računalnih programa; računovodstvo (Libusoft, E-račun) te ostale usluge. Velik dio rashoda za usluge čine Intelektualne usluge. Navedeni rashod odnosi se na provedbu B2 aktivnosti i usluge vanjskih suradnika za radionice i aktivnosti na kojima sudjeluju učenici škole.
  + Slijedom racionalnog trošenja i pokušaja uštede gdje god je to bilo moguće došlo je do smanjenja rashoda za usluge u odnosu na prošlu godinu.
* Ostali nespomenuti rashodi poslovanja iznose 37.767,26 € – Naknada zbog nezapošljavanja određene kvote osoba s invaliditetom, osiguranje kombi vozila, kino ulaznice i kazališne predstave za učenike, uređenje okoliša u matičnoj školi i područnim školama te ostali nespomenuti rashodi poslovanja
* **ŠIFRA 343** Financijski rashodi iznose **1,86 €**
* odnose se na zatezne kamate iz poslovnih odnosa.
* **ŠIFRA 4** Rashodi za nabavu nefinancijske imovine iznose **44.397,57 €**
  + 34.170.19 € **-** Nabava sportske i glazbene opreme, uredske opreme i namještaja kao i ostalih uređaja za podizanje standarda u ustanovi
  + 10.227,38 € – udžbenici i radni materijali (MZO)

Provedbom Eksperimentalnog programa »Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja« ustanovi su osigurana značajna sredstva za nabavu opreme, alata, potrošnog materijala kao i ostalih sredstava potrebnih za provedbu B1 i B2 aktivnosti te je nabavom navedenih materijala došlo do značajnog povećanja rashoda za nabavu nefinancijske imovine.

**Bilješke uz Obrazac: BILANCA**

* **ŠIFRA B001** Ukupna vrijednostimovine iznosi **1.939,059,11 €**
* **ŠIFRA B002** Nefinancijska imovina iznosi **1.852.094,26 €** a sastoji se od:
* Materijalna imovina – prirodna bogatstva (zemljište) iznosi
* Građevinskih objekata
* Postrojenja i opreme
* Prijevoznih sredstava
* Knjige
* Sitnog inventara
* **ŠIFRA 1** Financijska imovina iznosi **86.964,86 €** a sastoji se od:
* Potraživanja proračunskih korisnika za sredstva uplaćena u nadležni proračun (novac na podračunu u Riznici VPŽ
* Potraživanja za izdane račune iznose (prehrana, osiguranje, kino i kazališne priredbe)

**Bilješke uz Obrazac: RAS funkcijski**

* **ŠIFRA 0912** Osnovno obrazovanje iznosi **1.783.559,75 €**
* Osnovno obrazovanje odnosi se na rashode ostvarene u proračunskoj godini
* Dodatne usluge u obrazovanju odnose se na rashode vezane uz prehranu učenika a iznose 53.577,75 €

**Bilješke uz Obrazac: P-VRIO**

Osnovna škola Ivana Gorana Kovačića Gornje Bazje jedna je od škola koja sudjeluju u provedbi Eksperimentalnog programa »Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja«. U sklopu programa osigurana su sredstva za opremanje i adaptaciju učionica, školske kuhinje, sportske dvorane i ostalih prostora škole. Provoditelj javnih nabava usluga i opreme bila je Virovitičko-podravska županija koja je temeljem Odluka nabavljenu imovinu darovala školi.

Prema Pravilniku o proračunskom računovodstvu promjene u vrijednosti i promjene u obujmu imovine i obveza jesu događaji koji utječu na imovinu i obveze, ali nisu rezultat poslovnih aktivnosti, odnosno transakcija te se stoga evidentiraju na odgovarajućim računima imovine i obveza, a u korist ili na teret odgovarajućeg računa u podskupini 915.

U 2024. godini je zaprimljena i Odluka o prijenosu vlasništva na školu od strane CARNET-a za opremu koja je školi ustupljena provedbom projekta e-Škole: “Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće”

Prijenosi nefinancijske imovine iz oba projekta knjižena su preko računa 915, a na kraju izvještajnog razdoblja izvršen je prijenos stanja s računa podskupine 915 na odgovarajuće račune podskupine 911.

Ovaj prijenos je utjecao i na račune podskupine 9911 (Tuđa imovina dobivena na korištenje) jer se sva oprema koja se nalazila na toj skupini sada nalazi u vlasništvu škole.

**Bilješke uz Obrazac: OBVEZE**

* **ŠIFRA V006** Stanje obveza na kraju izvještajnog razdoblja iznosi **7.152,39 €.** Sastoji se od :
  + obveze za materijalne rashode
  + ostalih obveza za rashode

**REZULTAT POSLOVANJA**

* Višak prihoda i primitaka raspoloživ u sljedećem razdoblju iznosi **79.178,74 €.**

Sastoji od namjenskih sredstava doznačenih u 2024. godini za provedbu B1 i B2 aktivnosti u sklopu Eksperimentalnog programa u školskoj godini 2024/2025 i sredstava za provedbu Erasmus aktivnosti u 2. godini akreditacije te će i biti utrošen za provedbu navedenih aktivnosti.